Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister kinnitab:
Iisrael on avatud taktikalistele pausidele
vastutasuks pantvangide vabastamise eest Hamasi poolt.
Keset Iraanist lähtuvat retoorikat
rõhutab IDF peastaabiülem Iisraeli pikka käsivart.
IDF on edukalt kindlustanud strateegilise Salah al-Dini maantee,
mille kaudu Põhja-Gaza elanikud võivad lõunasse põgeneda.
Täna möödus 32. päev sellest,
kui Hamasi valitsetava Gaza sektori islamirühmitused
tungisid provotseerimatult Lõuna- Iisraeli ja korraldasid veresauna,
tappes 1400 peamiselt tsiviilelanikku, haavates üle 4800
ja röövides üle 241 inimese, sh imikuid ja lapsi.
Kuigi rahvusvaheline üldsus kutsub Iisraeli
Hamasi kontrollitavatel aladel puhkepausi tegema,
rõhutas Iisraeli peaminister Benjamin Netanyahu
eriintervjuus ABC Newsile, et taktikalist pausi kaalutakse
üksnes vastutasuks pantvangide vabastamise eest Hamasi poolt.
Üldist vaherahu Gazas ei tule ilma meie pantvangide vabastamiseta.
Mis puudutab lühidaid taktikalisi pause, tund siin või seal,
siis neid on meil varemgi olnud. Uurime ilmselt olukorda,
et lasta sisse humanitaarkaupu või üksikuid pantvange välja,
kuid arvan, et üldist vaherahu ei tule.
Arvan, et see takistaks sõjajõupingutusi,
meie jõupingutusi meie pantvangide vabastamiseks.
Sest ainus, mis Hamasi kurjategijate puhul töötab,
on sõjaline surve, mida avaldame.
On tähtis toonitada, et pärast mitut nädalat,
kus Iisraeli kaitsejõud IDF ja Jeruusalemma juhtkond
kutsusid Põhja Gaza elanikke liikuma enklaavi lõunaosa humanitaartsooni,
haarasid IDF tankid ja lennukid kontrolli
ning kindlustasid osaliselt strateegilise Salah al-Dini maantee,
mis võimaldab Põhja-Gaza elanikel lõunasse põgeneda,
pärast seda, kui Hamasi terroristid olid korduvalt tulistanud
varem põgeneda püüdnud gazalasi.
Küsimusele, kas Iisrael plaanib okupeerida kogu Gaza
Jeruusalemma sõjaeesmärkide osana, vastas Iisraeli peaminister järgmist.
Need, kes ei taha jätkata Hamasi teed, siis arvan,
et Iisraelil on määramata ajaks vastutus üldise julgeoleku eest,
kuna oleme näinud, mis juhtub, kui meil seda pole.
Sel juhul puhkeb Hamasi terror kujuteldamatuis mõõtmeis.
Netanyahu esines hiljem
Iisraelis resideeruvatele välisriikide saadikute grupile, ja kordas,
et sõda Hamasi vastu ei hõlma ainult terrorismist immutatud Gaza sektorit.
Seda barbaarsust juhib terroritelg. Terroritelge juhib Iraan.
See hõlmab Hezbollah't, Hamasi, hutte ja nende teisi käsilasi.
Nad tahavad tuua Lähis-Ida ja maailma tagasi keskaega.
Nad tahavad torpedeerida ja nurjata mis tahes progressi rahu suunas
ja progressi tõotuse suunas,
mis meil oli tärkavates rahulepetes araabia naabritega.
Kui nad muutuvad tugevamaks, kui neid ei võideta,
nurjavad nad selle protsessi ja saadavad terve Lähis-ida hukatusse.
Kui Lähis-Ida langeb terroritelje ees,
on järgmiseks Euroopa ja kellelgi pole turvaline.
See pole kohalik võitlus. See on globaalne võitlus.
Ülim vajadus on võita see telg.
Seda võitlust peame nüüd meie Hamasi vastu Gazas.
Võidule aseaintet pole.
Võidame Hamasi ja lammutame Hamasi.
On tähtis toonitada, et Iraan on töötanud väsimatult
toetuse kogumiseks oma teljele regiooni islamimaade seas ja mujalgi.
Ja kuigi ajatolla režiim mahitas Revolutsioonikaardi IRGC kaudu
7. oktoobri veresauna Lõuna-Iisraelis,
toonitab tema tegevus islamismist valitsetavat ettekujutust,
mis lähtub desinformatsioonist, et enamik islamiriike
peavad sõda Iisraeli vastu õiglaseks vastupanusõjaks,
sihiga "vabastada okupeeritud islamimaad",
mis on vallutatud pärast sadu aastaid kestnud islami võimu.
Nii et toetame igasugust koostööd ja tegevust islamimaade,
regiooni riikide ja rahvusvahelise areeni tasandil,
et ära hoida sionistliku režiimi kuritegude jätkamist
ning Gaza süütute ja rõhutud elanike tapmist Ameerika juhtorganite poolt.
See kriis ei tekkinud tänavu 7. oktoobril,
vaid on pigem okupatsioonivõimude kriminaalse poliitika tulemus
meie rahva vastu Palestiinas,
mis hõlmas tapmist, ümberkolimist
ja asunduspoliitikat, ja üleastumisi al-Aqsa mošee vastu.
Iraan edastab jätkuvalt toetust oma käsilastele Jeemenis, Iraagis,
Süürias ja Liibanonis, et valmistuda laiemaks kokkupõrkeks,
samal ajal kui riigi tuumaprogramm edeneb täiskäigul.
Ja kui ta võib ekslikult arvata, et USA ja teiste lääneriikide tähelepanu
on haaratud Gaza või Ukraina sõdadest,
siis IDF peastaabiülem kindralleitnant Herzi Halevi
kinnitas visiidil Ramoni õhubaasi,
et Iisraeli õhujõud on valmis mis tahes arenguks
ja suudavad rünnata mis tahes kohta kogu laiemas Lähis-Idas.
See baas teab, kuidas jõuda kõikjale Lähis-Idas.
Lisaks toonitas kindral Halevi IDF-i olulisi edusamme
sõjas terrorirühmituste vastu Hamasi kontrollitavas Gazas.
Oleme nüüd kuu aega sõjas olnud. Tekitame Hamasile tõsist kahju,
kahjustame Hamasi juhtkonda, sihime komandöre ja terroriste.
Hävitame Hamasi taristut Gazas,
ja oleme pidevalt valmis teistes piirkondades.
Juhtusin nägema 140. eskadronis Adiri (F-35) õhutoetust vägedele,
mis asusid 200 m kaugusel. Me pole seda varem raske relvalastiga teinud.
Väga hea kommunikatsioon selle vahel,
mida väed vajavad ja mida lennuk suudab anda,
ning see ühine side õhu ja maa vahel on tugev, nagu alati teadsime.
Ja näeme, et see on tugevam kui arvasime.
Jeruusalemma esikaitseametnik Yoav Gallant
kiitis heaks uued operatiivplaanid,
mis IDF-il on varuks Iisraeli vaenlastele.
Lõpetasin just briifingu,
kus kiitsin heaks IDF plaanid operatiivtegevuseks Gazas.
IDF tegevus möödunud päeva jooksul on olnud äärmiselt muljetavaldav.
Koordineerimine õhu- ja maavägede vahel raputab Gazat.
Jõupingutused viivad erakordsete saavutusteni,
sh terroristide ja nende ülemate tabamiseni lahinguväljal.
Vaid tänase päeva jooksul
oleme elimineerinud nii kompanii- kui pataljoniülemaid,
kellest mõned pidid asuma
päeva-paari eest tapetud ülemuste kohtadele.
IDF masin töötab täisvõimsusel. Yahya Sinwar peidab end punkris
ja laseb oma terrorikomandöridel lahinguväljal surra.
Meie poolel seisavad komandörid jõudude eesotsas, pressivad edasi,
jõuavad eesmärkideni ja juhivad vägesid.
Oleme uhked oma komandöride üle. Oleme uhked IDF sõdurite üle
ning soovime neile edu ja jätkuvat tugevust.
On tähtis toonitada, et Hamas,
selges koostöös Qatari, Iraani ja teiste nn desinformatsioonimootoritega
levitab jätkuvalt Gaza olukorra kohta valesid.
Nende hulka kuulub ka hiljutine rünnak Shifa haigla pihta,
mille all asub Hamasi juhtimis- ja kontrollkeskus.
Minu teada me ei rünnanud Shifa haigla päikesepaneele.
Kuid jälgime küünilisi viise, kuidas Hamas kasutab humanitaarhooneid
ja nende energiat terroritaristu tarbeks.
Lammutame selle koost,
nii et Hamasil pole energiat oma terroritaristu tarbeks.
Admiral Hagari toonitas lisaks küünilist viisi,
kuidas Hamas ja selle terroristidest liitlased Gazas haiglaid kasutavad.
Hamas kasutab süstemaatiliselt haiglaid oma sõjamasina osana.
Siin on satelliidifoto haiglakompleksist pärast 7. oktoobrit.
Suurendan piirkonda, ok? Teisel pool tänavat,
ainult 75- meetri kaugusel haiglast
leidis IDF raketiplatformi.
See tähendab, et nad tulistavad siit rakette.
Kordan, nad tulistavad rakette Iisraeli pihta
75 meetri kaugusel haiglast. Miks?
Nad teavad täpselt, et kui Iisrael ründaks sellist raketiplatvormi,
saaks haigla kannatada.
Aitäh, et vaatasite TV7 Iisraeli Uudiseid!
Julgustan paluma rahu ja päästet Jeruusalemmale ja Iisraelile.
Lisaks tänan kõiki, kes on seisnud TV7 Iisraeli kõrval
ning toetanud meid annetuste ja palvetega.
Kuna TV7 Iisraeli büroo töö põhineb 100 % annetustel,
ei saa me ilma teie toetuseta igapäevaseid ülevaateid toota.
Seetõttu toonitaksin meie kasvavaid vajadusi ja õhutaksin,
et kui meie saated teid õnnistavad ja teil on võimalik,
palun kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kui Jumal lubab, siis kohtume järgmises ülevaates.
Seniks - Shalom Jeruusalemmast!
Tõlge: Monika Jaaguri